ก.ล.ต.เกาะติดตราสารหนี้กลุ่มเสี่ยง ลดผลกระทบ “โควิด”-รักษาประโยชน์นลท.
สำนักงานคณะกรรมการกำกับหลักทรัพย์และตลาดหลักทรัพย์ (ก.ล …
24 เม.ย. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ติดตามสถานการณ์ของตราสารหนี้มาโดยตลอดตั้งแต่เดือนกุมภาพันธ์ที่ผ่านมาที่เกิดความผันผวนในตลาดตราสาร ล่าสุด ก.ล.ต.ได้ประสานงานกับบริษัทผู้ออกตราสาร บริษัทหลักทรัพย์ ธนาคารพาณิชย์ และผู้แทนผู้ถือหุ้นกู้อย่างใกล้ชิด รวมทั้งพิจารณาแนวทางเพื่อลดและจำกัดผลกระทบในวงกว้างเท่าที่จะเป็นไปได้
โดยมาตรการที่ ก.ล.ต. ดำเนินการที่ผ่านมา สรุปได้ ดังนี้
– ติดตามสถานการณ์และผู้ออกตราสารอย่างใกล้ชิด
– ก.ล.ต. ตั้ง ศูนย์ประสานงานหุ้นกู้ : ติดต่อสอบถามและให้คำแนะนำผู้ออกตราสาร กรณีคาดว่าจะไม่สามารถ Rollover ได้
– จัดตั้ง คณะกรรมการกำกับและพัฒนาตลาดตราสารหนี้ : ให้คำแนะนำเกี่ยวกับการกำกับและพัฒนาตลาดตราสารหนี้ ยกระดับ Ecosystem ของตลาดตราสารหนี้ และช่วยหาแนวทางแก้ปัญหาเป็นรายกรณีหากจำเป็น
– แนะนำ ผู้ออกตราสาร ตัวกลางในการขาย ผู้แทนผู้ถือหุ้นกู้ : แนวทางการจัดประชุมผู้ถือหุ้นกู้ การมอบฉันทะ การจัดประชุมแบบ E-meeting กรณีผู้ออกต้องการจัดประชุมผู้ถือหุ้นกู้เพื่อแก้ไขข้อกำหนดสิทธิในเรื่องต่าง ๆ
– กำชับผู้แทนผู้ถือหุ้นกู้ให้ทำหน้าที่ รักษาผลประโยชน์ของผู้ถือหุ้นกู้
      